Diskusjon:Liste over innsjøer i Østfold

message: Trenger vi denne når vi har kategorien Innsjøer i Østfold. Jeg har imidlertid tenkt å lage en liste over de største innsjøene (sortert etter areal) i Østfold, men jeg vet ikke helt når det blir. –Peter J. Acklam 11. feb 2007 kl. 21:02 (CET)
replies: text: Skal det være forskjell på denne og de andre listene som begynner på Liste over norske innsjøer etter fylke? Som administrator har du slettekanppen og kan bruke den på alle disse hvis du vil. —Helland 12. feb 2007 kl. 17:20 (CET)
replies: text: :Jeg bare lurte på hva vi skulle med denne listen når vi har Innsjøer i Østfold. Hvis det finnes tilsvarende lister for andre fylker gjelder det samme for dem. Jeg ser ingen hensikt i å ha en liste som dekker akkurat det samme som en kategori. Jeg var ikke klar over at vi har siden Liste over norske innsjøer etter fylke, men jeg ser at listene der bruker forskjellige kriterier, noe det må ryddes opp i. F.eks. i Liste over innsjøer i Hordaland står det «Liste over innsjøer i Hordaland er innsjøer hvor størstedelen av innsjøen ligger innenfor grensene til Hordaland fylke.» En slik liste har vi ingen andre steder, og den vil være noe annet enn kategorien Innsjøer i Hordaland, ettersom den siste inneholder alle innsjøer som har et visst areal i Hordaland, uansett hvor lite det måtte være. Derimot i Liste over innsjøer i Buskerud står det «Liste over innsjøer i Buskerud er innsjøer hvor deler av innsjøen ligger innenfor grensene til Buskerud fylke.» Dette er det samme kravet som for kategorien Innsjøer i Buskerud. En liste av typen som for Hordaland ser jeg et poeng med, men ikke den av typen som for Buskerud. Uansett bør det gå klart frem av listene hva som er kriteriet for å havne på listen. –Peter J. Acklam 13. feb 2007 kl. 08:27 (CET)

text: En slik liste vil fungere litt annerledes enn det en kategori gjør. Det er mulig å legge inn innsjøer som ennå ikke er omtalt i en liste. En liste vil dessuten medføre at alle innsjøene er lenket til. Dette har mest vedlikeholdsfunksjon, men hjelper den som prøver å gripe fatt i utkantene av Wikipedias nettverk.

text: Nå hadde jeg gjerne sett at disse listene hadde blitt laget som tabeller med i hvert fall areal og høyde over havet som ekstrainformasjon. Da vil listen også fungere som alternativ til å ha en artikkel om innsjøer det ikke er mer å si om enn det som rommes i tabellen, og som det helt sikkert vil bli diskusjon om å slette. Med sortering i tabellen fungerer da listen både alfabetisk, og sortert etter areal osv. Slike tabeller har egenverdi og forteller noe som det ikke er mulig å få med i en kategori. Haros 13. feb 2007 kl. 18:08 (CET)
replies: text: :Jeg ser poenget nå. Uansett bør alle listene det refereres til på siden Liste over norske innsjøer etter fylke bruke de samme kriteriene for hva som skal med i listene. –Peter J. Acklam 13. feb 2007 kl. 19:22 (CET)

text: :Liste over innsjøer i Aust-Agder har jeg lagt opp etter Haros ønsker. —Helland 14. feb 2007 kl. 15:32 (CET)
replies: text: ::Tøft med sorteringen, det har jeg ikke sett før, men den fungerer dessverre ikke. Sorteringen av areal og høyde må være numerisk, ikke leksikalsk. –Peter J. Acklam 14. feb 2007 kl. 16:11 (CET)
replies: text: :::Den fungerer nå etterat Helland endret tabellen slik at det bare ligger tall i tallkolonnene. Fint med en slik tabell. Haros 14. feb 2007 kl. 18:27 (CET)

message: Dersom noen finner areal og høyde over havet på Nordre Boksjø bør disse byttes ut med 0 som står i dag for å få sorteringsfunksjonene til å virke. —Helland 14. feb 2007 kl. 19:04 (CET)
replies: text: Jeg har lagt det inn. –Peter J. Acklam 15. feb 2007 kl. 10:55 (CET)
thread_title:  Størrelse på [[Nordre Boksjø]]